
Я нэхъыбапIэм ягу техуэжыркъым
Къэралым Iэпхъуэшапхъуэхэм яхуэгъэзауэ иригъэкIуэкI политикэмкIэ мыарэзы цIыху минитху Германием и къалащхьэ Берлин и уэрамхэм къыдыхьащ.
ПэкIум хэтахэм яIыгът «Германиер къевгъэл! Меркель къэвгъэувыIэ!», «ЩтапIэ ихьэжауэ ди къэралым къакIуэхэм мардэ гуэр яхуэгъэувын хуейщ» къыхуеджэныгъэхэр зытет плакатхэр.
Абыхэм я Iуэху еплъыкIэхэмкIэ мыарэзыхэми ирагъэкIуэкIащ пэкIу, ауэ абыхэм я бжыгъэр куэдкIэ нэхъ мащIэт — цIыху 800-т зэрыхъур.
IэщIагъэлIхэм къызэралъытэмкIэ, нэгъуэщI къэралхэм иIэпхъукIыу Германием кIуахэр мы илъэсым и кIэм ирихьэлIэу мин щийм нэсынущ.
КIуэ пэтми нэхъ мащIэ мэхъу
Китайм нэгъуэщI къэралхэм продукцэу иригъашэр мы гъэм и жэпуэгъуэм проценти 3,6-кIэ нэхъ мащIэ хъуащ.
Бадзэуэгъуэм къыщыщIэдзауэ мазэ къэс йохуэх а къэралым и ерыскъыпхъэу, хьэпшыпу, Iэмэпсымэ зэмылIэужьыгъуэу нэгъуэщI щIыналъэхэм щищэну иригъашэхэр. Ар къызыхэкIыр езыхэм я сату щIыпIэхэр гъэнщIыным КНР-м и унафэщIхэм нэхъ трагъащIэ зэрыхъуарщ, жаIэ аналитикхэм.
